Andijon xalqaro aeroporti

Andijon aeroporti Andijon shahridan 6 km uzoqlikda joylashgan xalqaro aeroport. Mahalliy yoʻnalishlardan tashqari Rossiyaning Domodedovo xalqaro aeroporti (Moskva), Tolmachevo xalqaro aeroporti (Novosibirsk), Pulkovo xalqaro aeroporti (Sankt-Peterburg) bilan aloqalari bor .

Tarixi 

SSSR Harbiy vazirining 1950-yil 23-dekabrdagi buyrugʻiga binoan 1954-yi aerodrom havo hujumidan mudofaa aviatsiyasini joylashtirish uchun qurilgan. 1954-yil noyabrdan 1992-yil maygacha bo'lgan davrda aerodromda 9-gvardiya qiruvchi aviatsiyasi bazasi hisoblangan . SSSR parchalanganidan keyin 1992-yil may oyida polk Oʻzbekiston yurisdiktsiyasiga oʻtkazildi va 62-qiruvchi aviatsiya polki deb nomlandi.

Sovet Ittifoqi davrida aeroportdan SSSRning quyidagi shaharlariga samoyotlar qatnagan:

 Moskva (1 reys haftasiga 5 martadan) - Domodedova, Vnukovo, Sheremetyevo
 Leningrad/Sankt-Peterburg (1 reys haftasiga 2 martadan)
 Sverdlovsk/Yekaterinburg (1 reys haftasiga 2 martadan)
 Kiyev (2 reys haftasiga 1 martadan)
 Simferopol (3 reys — 1 reys haftasiga 2 martadan, 2 reys haftasiga 1 martadan)
 Surgut (2 reys — 1 reys haftasiga 2 martadan, 1 reys haftasiga 1 martadan)
 Frunze (1 reys haftasiga 4 martadan)
 Abakan (1 reys haftasiga 3 martadan), 
 Mineralnye Vodi ( 1 reys haftasiga 2 martadan),
 Dushanbe (2 reys —  1-reys haftasiga 7 marta, 2-reys haftasiga 4 martadan)
 Novosibirsk (3 reys —  1-reys haftasiga 4 martadan, 2-reys haftasiga 2 martadan, 3-reys haftasiga 1 martadan)
 Olmaota (4 reys —  1 reys haftasiga 7 martadan, 2 reys haftasiga 4 martadan va 4-reys haftasiga 3 martadan)
 Kuybishev / Samara (1 reys haftasiga 3-4 martadan)
 Qoʻrgʻontepa (1 reys haftasiga 7 martadan)
 Magadan (1 reys haftasiga 4 martadan)
  Anadir (1 reys haftasiga 4 martadan)
 Pavlodar (1 reys haftasiga 4 martadan)
 Balxash (1 reys haftasiga 4 martadan)
 Nijnevartovsk (1 reys haftasiga 2 martadan)
 Omsk, Chelyabinsk, Krasnoyarsk, Tyumen, Ufa (1 reys haftasiga 1 martadan)

Mahalliy reyslar 

Sovet Ittifoqi davrida Andijon aeroportidan Toshkent (22 reys, shu jumladan: An-24 va Yak-40 samolyotlarida kuniga 8-9 reys va TU-154 samolyotlarida (164-180 oʻrin) kuniga 3-4 reys), Samarqand (2 reys —  1 reys haftasiga 4 martadan, 2-reys haftasiga 3 martadan), Qarshi (haftasiga 4 martadan), Nukus (haftasiga 4 martadan), Buxoro, Urganch, Termiz va Jizzax (har biriga haftasiga 3 martadan) shaharlariga tinimsiz samolyotlar qatnagan .

Mustaqillik davrida 

Oʻzbekiston mustaqillikka erishgach, 1992-yilda aeroport Oʻzbekistonning yurisdiktsiyasiga oʻtgan. Andijon xalqaro aeroporti sifatida fuqarolik maqsadlarida foydalaniladi. Oʻzbekiston havo yoʻllari milliy aviakompaniyasi uy aeroporti hisoblanadi.

2015-yilda Andijon aeroportiga xalqaro aeroport maqomi berildi. Aeroport binosida yo‘lovchilarning kelish va jo‘natish terminali, alohida bino – tranzit yo‘lovchilar zali va alohida bino – rasmiy delegatsiyalarga xizmat ko‘rsatish zali mavjud.

2019-yildan boshlab aeroport "Uzbekistan Airports" aksiyadorlik jamiyati tasarrufida . Kompaniya 100 foiz ulush bilan egalik qiluvchi „Zahriddin Muhammad Bobur nomidagi Andijon xalqaro aeroporti“ MChJ aeroportni operativ boshqaradi.

2020-yil 19-iyulda chiqqan PQ-4755 sonli prezident qaroriga muvofiq, Andijon xalqaro aeroportiga „Zahiriddin Muhammad Bobur“ nomi berilgan . 

2020-yil 1-avgustdan boshlab Andijon xalqaro aeroportida "beshinchi havo erkinligi" huquqini qoʻllagan holda ochiq osmon rejimi joriy qilingan . 

Andijon xalqaro aeroportidan bugungi kunda reyslar amalga oshirilmayapti. Aeroport 2023-yil 1-apreldan rekonstruksiya qilinishi munosabati bilan parvozlar uchun yopildi. Aeroport 2023-yil oxiriga qadar faoliyat koʻrsatmaydi .

Manbalar 

Andijon viloyati
Oʻzbekiston aeroportlari
Oʻzbekiston harbiy aerodromlari
SSSR harbiy aerodromlari